全隊顯決心雲天樂:係自我救贖
香港U23取得成軍3季首場聯賽勝仗,賽後不少職球員感觸落淚,當中包括雲天樂(Michael)。這位賽後獲選為全場最佳球員的門將,形容勝利是「自我救贖」,同時證明一眾球員想繼續征戰港超的決心。
不斷提場成功捱到尾
香港U23是役一度手握兩球優勢,但球員都未敢鬆懈,Michael更不斷向隊友提場:「我哋喺領先下輸番嘅情況,今季已經試過幾次,唔想再有咩閃失,踢到60分鐘球隊仲有氣有力,希望嗌住叫大家一齊防守,最終贏埋場波,成件事好熱血。」
賽後不少香港U23球員灑下男兒淚,當中也包括Michael:「我哋班球員唔係冇鬥心,唔係唔想贏,日日努力練波想進步,只係因為冇外援,好多時都唔夠踢,一直贏唔到波鬱住都好唔開心,今場係『自我救贖』,話畀人哋知係我哋有能力踢港超,唔係人哋想像中咁唔想踢。」